Title: Štatistické údaje zobrazené v tabuľke vyjadrujú vývoj agendy obchodného registra na registrových súdoch Slovenskej republiky k 31
Author: eunika.stichova
Last saved by: MSlehoczky
Company: MS SR

Štatistické údaje zobrazené v tabuľke vyjadrujú vývoj agendy obchodného registra na registrových súdoch Slovenskej republiky k 31.12.2008. Údaje sú spracované podľa jednotlivých krajov a zachytávajú predovšetkým stav počtu doručených návrhov na registrové súdy a počet zapísaných subjektov – teda stav jednotlivých oddielov registrovej knihy. Na jednotlivých registrových súdoch bol stav agendy nasledovný:

Na Okresný súd Bratislava I bolo doručených celkovo 30 934 podaní. V registrovej knihe bolo k 31.12.2008 zapísaných celkovo 54 208 subjektov. Ku koncu roka neboli zaevidované na tomto súde v tzv. podnikovom registri žiadne neprispôsobené spoločnosti.

Na Okresný súd Trnava bolo doručených celkovo 7 037 podaní. V registrovej knihe bolo k 31.12.2008 zapísaných celkovo 15 494 subjektov. Ku koncu roka neboli zaevidované na tomto súde v tzv. podnikovom registri žiadne neprispôsobené spoločnosti.

Na Okresný súd Trenčín bolo doručených celkovo 7 312 podaní. V registrovej knihe bolo k 31.12.2008 zapísaných celkovo 14 072 subjektov. Ku koncu roka neboli zaevidované na tomto súde v tzv. podnikovom registri žiadne neprispôsobené spoločnosti.

Na Okresný súd Nitra bolo doručených celkovo 7 823 podaní. V registrovej knihe bolo k 31.12.2008 zapísaných celkovo 14 583 subjektov. Neprispôsobených spoločností vedených v tzv. podnikovom registri bolo ku koncu roka na tomto súde 155.

Na Okresný súd Žilina bolo doručených celkovo 7 767 podaní. V registrovej knihe bolo k 31.12.2008 zapísaných celkovo 15 601 subjektov. Neprispôsobených spoločností vedených v tzv. podnikovom registri bolo ku koncu roka na tomto súde 7.

Na Okresný súd Banská Bystrica bolo doručených celkovo 7 237 podaní. V registrovej knihe bolo k 31.12.2008 zapísaných celkovo 15 188 subjektov. Ku koncu roka neboli zaevidované na tomto súde v tzv. podnikovom registri žiadne neprispôsobené spoločnosti.

Na Okresný súd Prešov bolo doručených celkovo 6 516 podaní. V registrovej knihe bolo k 31.12.2008 zapísaných celkovo 13 951 subjektov. Na tomto súde nie sú v tzv. podnikovom registri evidované žiadne neprispôsobené spoločnosti.

Na Okresný súd Košice I bolo doručených celkovo 9 222 podaní. V registrovej knihe bolo k 31.12.2008 zapísaných celkovo 17 350 subjektov. Na tomto súde nie sú v tzv. podnikovom registri evidované žiadne neprispôsobené spoločnosti.

Z uvedených štatistických údajov vyplýva, že spolu bolo registrovým súdom v roku 2008 doručených 83 848 podaní, čo predstavuje oproti predchádzajúcemu roku nárast o 6 479 podaní. Z porovnania údajov z jednotlivých registrových súdov vyplýva, že najviac podaní bolo v uplynulom roku doručených na Okresný súd Bratislava I, na ktorom bolo tiež najviac zapísaných subjektov, ako i najväčší počet vydaných výpisov, úradných odpisov a potvrdení. Za týmto súdom v počte zapísaných subjektov nasledujú registrové súdy, a to Okresný súd Košice I a Okresný súd Žilina. V počte vydaných výpisov, úradných odpisov a potvrdení nasledujú registrové súdy, a to Okresný súd Trnava a Okresný súd Žilina.

Register: Re
Štatistické údaje zobrazené v tabuľke vyjadrujú vývoj agendy obchodného registra na registrových súdoch Slovenskej republiky k 31.12.2008 v registri, do ktorého sa zapisujú návrhy na zápis, zmenu a výmaz údajov v Obchodnom registri. Na jednotlivých súdoch bol stav agendy nasledovný:

•	Najväčší nápad zaznamenal Okresný súd Bratislava I, kde bolo doručených celkovo 22 883 podaní, za ním nasleduje Okresný súd Košice I, kde bolo zaznamenaných 6 018 podaní a Okresný súd Nitra, kde bolo v tomto registri zaznamenaných 5 781 podaní. 
•	Rovnaké poradie je zachované aj v počte vybavených vecí. Najviac eviduje Okresný súd Bratislava I, a to 22 695, nasleduje Okresný súd Košice I s počtom 6 091 vybavených podaní v tomto registri a Okresný súd Nitra s počtom 5 863.
•	Najviac nevybavených vecí v tomto registri eviduje Okresný súd Bratislava I.

Register: Nre
Štatistické údaje zobrazené v tabuľke vyjadrujú vývoj agendy obchodného registra na registrových súdoch Slovenskej republiky k 31.12.2008 v registri, do ktorého sa zapisujú námietky proti odmietnutiu vykonania zápisu, zmeny a výmazu údajov v Obchodnom registri. Na jednotlivých registrových súdoch bol stav agendy nasledovný:

•	Najväčší nápad zaznamenal Okresný súd Bratislava I, celkovo 4 839 podaných námietok, za ním nasleduje Okresný súd Košice I, kde bolo zaznamenaných 1 574 podaných námietok a Okresný súd Trenčín, kde bolo v tomto registri zaznamenaných 1 545 podaných námietok.
•	Rovnaké poradie je zachované aj v počte vybavených vecí. Najviac eviduje Okresný súd Bratislava I, a to 4 814, nasleduje Okresný súd Košice I s počtom 1 579 vybavených podaní v tomto registri a Okresný súd Trenčín s počtom 1 546 vybavených námietok.
•	Najviac nevybavených vecí v tomto registri eviduje Okresný súd Bratislava I.

Register: Nsre
Štatistické údaje zobrazené v tabuľke vyjadrujú vývoj agendy obchodného registra na registrových súdoch Slovenskej republiky k 31.12.2008 v registri, do ktorého sa zapisujú tie námietky proti odmietnutiu vykonania zápisu z registra „Nre“, ktorým nebolo vyhovené. Na jednotlivých registrových súdoch bol stav agendy nasledovný:

•	Najväčší nápad zaznamenal Okresný súd Bratislava I, celkovo 549 námietok, ktorým nebolo vyhovené, za ním nasleduje Okresný súd Prešov, kde bolo zaznamenaných 402 odmietnutých námietok a Okresný súd Košice I, kde bolo odmietnutých 338 podaných námietok.
•	Rovnaké poradie je zachované aj v počte vybavených vecí. Najviac eviduje Okresný súd Bratislava I, a to 552, nasleduje Okresný súd Prešov s počtom 391 vybavených podaní a Okresný súd Košice I s počtom 335 vybavených podaní v tomto registri.
•	Najviac nevybavených vecí v tomto registri evidujú Okresný súd Prešov a Okresný súd Trenčín.

Register: Exre
Štatistické údaje zobrazené v tabuľke vyjadrujú vývoj agendy obchodného registra na registrových súdoch Slovenskej republiky k 31.12.2008 v registri, do ktorého sa zapisujú návrhy a podnety na zosúladenie stavu zápisov v Obchodnom registri so skutočným stavom. Na jednotlivých súdoch bol stav agendy nasledovný:

•	Najväčší nápad zaznamenal Okresný súd Bratislava I, celkovo 1 660 podaných návrhov, za ním nasleduje Okresný súd Košice I, kde bolo zaznamenaných 621 podaných návrhov a Okresný súd Žilina, kde bolo v tomto registri zaznamenaných 606 podaných návrhov.
•	V počte vybavených vecí najviac eviduje Okresný súd Bratislava I, a to 2 283, nasleduje Okresný súd Košice I s počtom 1 419 vybavených podaní v tomto registri a Okresný súd Žilina s počtom 603 vybavených návrhov.
•	Najviac nevybavených vecí v tomto registri eviduje Okresný súd Bratislava I.

Register: Vym
Štatistické údaje zobrazené v tabuľke vyjadrujú vývoj agendy obchodného registra na registrových súdoch Slovenskej republiky k 31.12.2008 v registri, do ktorého sa zapisujú právoplatné rozhodnutia súdov, na základe ktorých sa vykonáva výmaz spoločnosti z obchodného registra. Na jednotlivých registrových súdoch bol stav agendy nasledovný:

•	Najväčší nápad zaznamenal Okresný súd Bratislava I, celkovo 845 podaných návrhov.
•	V počte vybavených vecí najviac eviduje Okresný súd Bratislava I, a to 767, nasleduje Okresný súd Košice I s počtom 632 vybavených podaní v tomto registri a Okresný súd Banská Bystrica s počtom 340 vybavených návrhov.
•	Najviac nevybavených vecí v tomto registri eviduje Okresný súd Bratislava I.

Register: Zpz
Štatistické údaje zobrazené v tabuľke vyjadrujú vývoj agendy obchodného registra na registrových súdoch Slovenskej republiky k 31.12.2008 v registri, ktorý sa vedie pre veci, ktoré napadli od 1.1.2004 do 31.1.2004. Na jednotlivých registrových súdoch bol stav agendy nasledovný:

•	V počte vybavených vecí najviac eviduje Okresný súd Banská Bystrica, a to 5, nasleduje Okresný súd Bratislava I s počtom 4 vybavené veci v tomto registri a Okresný súd Prešov s počtom 3 vybavené návrhy.
•	Najviac nevybavených vecí v tomto registri eviduje Okresný súd Bratislava I.

Register: Pok
Štatistické údaje zobrazené v tabuľke vyjadrujú vývoj agendy obchodného registra na registrových súdoch Slovenskej republiky k 31.12.2008 v registri, do ktorého sa zapisujú podnety, ktoré odôvodňujú postup v zmysle § 11 zákona č. 530/2003 Z.z. o obchodnom registri v znení neskorších predpisov (ukladanie pokút). Na jednotlivých registrových súdoch bol stav agendy nasledovný:

•	V počte vybavených vecí najviac eviduje Okresný súd Bratislava I, celkovo 354, nasleduje Okresný súd Trenčín s počtom 135 vybavených podaní v tomto registri a Okresný súd Nitra s počtom 54 vybavených vecí.
•	Najviac nevybavených vecí v tomto registri eviduje Okresný súd Trenčín.